Το κατάλυμα έχει πραγματικά συγκλονιστική, πανοραμική θέα, την ωραιότερη στην περιοχή! Η αίσθηση που σου αφήνει δεν μπορεί να αποδοθεί μέσα από τις φωτογραφίες. Η πισίνα γίνεται ένα με τον ορίζοντα. Οι χώροι είναι προσεγμένοι. Ο εξωτερικός χώρος με το αίθριο και την πισίνα προσφέρει πολλές και διαφορετικές επιλογές χαλάρωσης, καθώς και μοναδικά ηλιοβασιλέματα. Η κουζίνα είναι άρτια εξοπλισμένη και υπερπλήρης. Η ιδιαίτερη διαρρύθμιση του σπιτιού εξασφαλίζει αυτονομία στους ενοίκους, πράγμα πολύ σημαντικό ειδικά για εμάς που είμασταν δυο οικογένειες. Άξιζε η τιμή για αυτό που έπαιρνες.
Οι δε οικοδεσπότες είναι ευγενέστατοι, διακριτικοί, άνθρωποι προσηνείς και καλλιεργημένοι και διαθέσιμοι για ό,τι χρειαστεί. Φύγαμε με τις καλύτερες εντυπώσεις!